RESOLUCIÓN do 21 de abril de 2017 pola que se dá publicidade á relación das persoas ou entidades beneficiarias das axudas concedidas ao abeiro das convocatorias realizadas no ano 2016.
Instituto Galego da Vivenda e Solo — III. Outras disposicións — 11/05/2017

De conformidade co disposto no artigo 17 da Lei 1/2016, do 18 de xaneiro, de transparencia e bo goberno na Administración pública galega, así como no artigo 15 da Lei 9/2007, do 13 de xuño, de subvencións de Galicia,
Dar publicidade á relación das persoas ou entidades beneficiarias e ao importe das axudas concedidas polo Instituto Galego da Vivenda e Solo (en diante, IGVS), con cargo aos orzamentos xerais da Comunidade Autónoma de Galicia para o ano 2016, relativo ás ordes e resolucións de convocatorias dos programas que a seguir se relacionan:
I. Norma reguladora da convocatoria: Orde do 23 de decembro de 2015 pola que se modifica a Orde do 7 de agosto de 2015 pola que se establecen as bases reguladoras das subvencións do programa do Bono de Alugueiro Social do Plan rehaVIta: Plan galego de rehabilitación, alugamento e mellora de acceso á vivenda 2015-2020, e se procede á súa convocatoria para o ano 2016, con financiamento plurianual, modificada pola Orde do 13 de maio de 2016.
a) Aplicación orzamentaria 08.80.451B.480.3.
b) Crédito orzamentario: 1.425.000 euros para a anualidade 2016, 1.600.000 euros para a anualidade 2017 e 1.000.000 euros para a anualidade 2018.
c) Persoas destinatarias: as seguintes unidades de convivencia, con dificultades para asumir o custo do arrendamento da súa vivenda: unidades de convivencia inmersas en situacións de especial dificultade, que determinase un proceso xudicial, polo/a arrendador/a, de desafiuzamento por non pagamento das rendas; vítimas de violencia de xénero que se atopen residindo nun recurso de acollida dos integrados na rede galega de acollemento; unidades de convivencia privadas da súa vivenda habitual por danos sufridos nesta, derivados dunha circunstancia imprevisible e sobrevida; e as que, tendo sido beneficiarias do Programa Aluga, regulado polo Decreto 84/2010, do 27 de maio, rematasen o período de desfrute desta axuda dentro dos nove meses anteriores á data da presentación da súa solicitude.
d) Finalidade: as subvencións están destinadas a atender con carácter urxente as dificultades para asumir o custo do arrendamento da súa vivenda de determinadas unidades de convivencia, segundo o artigo 2 da Orde do 23 de decembro de 2015 e o artigo 1 da Orde do 13 de maio de 2016.
e) Persoas beneficiarias e importe da axuda concedida a cada unha delas, en euros:
II. Norma reguladora da convocatoria: Orde do 17 de marzo de 2016 pola que se determina o importe máximo das axudas que se poderán outorgar no exercicio orzamentario de 2016 ao abeiro do Plan de vivenda 2005-2008, regulado polo Real decreto 801/2005, do 1 de xullo, e polo Decreto 18/2006, do 26 de xaneiro.
a) Aplicacións orzamentarias: 08.80.451B.770.0 e 08.80.451B.780.1.
b) Crédito orzamentario: 61.700 € e 6.100 €.
c) Persoas destinatarias: promotores de vivendas protexidas de nova construción destinadas ao alugamento e de aloxamentos protexidos e adquirentes de vivenda protexida, usada e promoción para uso propio.
d) Finalidade: determinar o importe máximo das axudas para a promoción de vivendas protexidas de nova construción destinadas ao alugamento e de aloxamentos protexidos e para a adquisición de vivenda protexida, usada e promoción para uso propio.
e) Persoas beneficiarias e importe da axuda concedida a cada unha delas, en euros:
III. Norma reguladora da convocatoria: Resolución do 18 de marzo de 2016 pola que se convocan para o ano 2016 as subvencións do programa de rehabilitación edificatoria do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016.
a) Aplicación orzamentaria: 08.80.451A.780.5.
b) Crédito orzamentario: 2.734.497 €.
c) Persoas destinatarias: comunidades de propietarios/as e as agrupacións de comunidades de propietarios/as, legalmente constituídas, así como as personas propietarias únicas de edificios de carácter predominantemente residencial.
d) Finalidade: subvencionar a realización de actuacións de rehabilitación que consisten na execución de obras e traballos de mantemento e intervención nas instalacións fixas e no equipamento propio, así como nos elementos e espazos privativos comúns dos edificios de tipoloxía residencial colectiva que cumpran os requisitos establecidos.
e) Persoas beneficiarias e importe da axuda concedida a cada unha delas, en euros:
IV. Norma reguladora da convocatoria: Resolución do 18 de marzo de 2016 pola que se convocan para o ano 2016 as subvencións do programa de apoio á implantación do informe de avaliación dos edificios do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016.
a) Aplicación orzamentaria: 08.80.451A.780.5.
b) Crédito orzamentario: 600.000 €.
c) Persoas destinatarias: comunidades de propietarios/as e as agrupacións de comunidades de propietarios/as, legalmente constituídas, así como as personas propietarias únicas de edificios de carácter predominantemente residencial, que conten co informe de avaliación do edificio na data de presentación da solicitude e que cumpran os demais requisitos sinalados no artigo 4 das bases reguladoras.
d) Finalidade: cubrir parte dos gastos dos honorarios profesionais derivados da emisión dun informe de avaliación dos edificios que inclúa a análise das condicións de accesibilidade, eficiencia enerxética e do seu estado de conservación.
e) Persoas beneficiarias e importe da axuda concedida a cada unha delas, en euros:
V. Norma reguladora da convocatoria: Resolución do 18 de marzo de 2016 pola que se convocan para o ano 2016 as subvencións para actuacións de rehabilitación de edificios e vivendas no ámbito da área de rehabilitación integral dos Camiños de Santiago do programa de rexeneración e renovación urbanas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016.
a) Aplicación orzamentaria: 08.80.451A.780.5.
b) Crédito orzamentario: 2.700.000 €.
c) Persoas destinatarias: as comunidades de propietarios/as, as agrupacións de comunidades de propietarios/as e as persoas físicas propietarias únicas de edificios ou de vivendas que estean en posesión da correspondente cualificación definitiva.
d) Finalidade: actuacións de rehabilitación en edificios e vivendas situadas no ámbito da área de rehabilitación integral (ARI) dos Camiños de Santiago.
e) Persoas beneficiarias e importe da axuda concedida a cada unha delas, en euros:
VI. Norma reguladora da convocatoria: Orde do 8 de abril de 2016 pola que se convoca a concesión de subvencións para as persoas adquirentes, adxudicatarias ou promotoras individuais para uso propio de vivenda, que conten con financiamento cualificado do Plan de vivenda e rehabilitación 2009-2012.
a) Aplicación orzamentaria 08.80.451B.780.1.
b) Crédito orzamentario: 493.900 €.
c) Persoas destinatarias: adquirentes de vivendas de protección autonómica de réxime xeral ou especial, adquirentes de vivendas libres de prezo limitado, así como de vivendas usadas, adxudicatarias de vivendas de protección autonómica de réxime especial ou xeral e adquirentes de vivendas libres de prezo limitado e de vivendas usadas promovidas en réxime de cooperativa.
d) Finalidade: afrontar os gastos derivados da adquisición, da adxudicación ou da promoción individual de vivenda para uso propio, por parte de persoas que obtivesen financiamento cualificado do Plan de vivenda e rehabilitación 2009-2012.
e) Persoas beneficiarias e importe da axuda concedida a cada unha delas, en euros:
VII. Norma reguladora da convocatoria: Resolución do 8 de abril de 2016 pola que se convocan as subvencións a fondo perdido para o remate de fachadas e cubertas, rehabilitación e reconstrución de edificios e vivendas no ámbito rural, histórico e dos Camiños de Santiago.
a) Aplicacións orzamentarias: 08.80.451A.780.0 e 08.80.451A.780.2.
b) Crédito orzamentario: 3.500.000 € e 500.000 €.
c) Persoas destinatarias: persoas físicas promotoras das actuacións que cumpran os requisitos establecidos no artigo 10 da Lei 9/2007, do 13 de xuño e, ademais, conten coa resolución de cualificación definitiva de data anterior ao 18 de maio de 2014 para o ámbito rural e 1 de xaneiro de 2013 para o ámbito histórico e Camiños de Santiago.
d) Finalidade: subvencións a fondo perdido para as persoas promotoras de actuacións de remate de fachadas e cubertas, así como de rehabilitación e reconstrución de edificios e vivendas no ámbito rural, histórico e dos Camiños de Santiago.
e) Persoas beneficiarias e importe da axuda concedida a cada unha delas, en euros:
VIII. Norma reguladora da convocatoria: Resolución do 15 de xullo de 2016 pola que se convocan as subvencións a fondo perdido para o remate de fachadas e cubertas, rehabilitación e reconstrucción de edificios e vivendas no ámbito rural, histórico e dos Camiños de Santiago.
a) Aplicacións orzamentarias: 08.80.451A.780.0 e 08.80.451A.780.2.
b) Crédito orzamentario: 700.000 € e 800.000 €.
c) Persoas destinatarias: persoas físicas promotoras das actuacións que cumpran os requisitos establecidos no artigo 10 da Lei 9/2007, do 13 de xuño, e, ademais, conten coa resolución de cualificación definitiva ou coa cédula de rehabilitación de calidade. No suposto de actuacións promovidas por comunidades de propietarios/as, só poderán ser beneficiarias as persoas físicas titulares das vivendas ou dun dereito real que permita acometer as ditas actuacións. Estas persoas serán beneficiarias en función da súa porcentaxe de participación no orzamento protexible das obras.
d) Finalidade: subvencións a fondo perdido para as persoas promotoras de actuacións de remate de fachadas e cubertas, así como de rehabilitación e reconstrución de edificios e vivendas no ámbito rural, histórico e dos Camiños de Santiago.
e) Persoas beneficiarias e importe da axuda concedida a cada unha delas, en euros:
IX. Norma reguladora da convocatoria: Orde do 18 de xullo de 2016 pola que se modifica a Orde do 24 de novembro de 2014 pola que se establecen as bases reguladoras aplicables á concesión das subvencións do Programa de axuda ao alugamento de vivendas, do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, se establecen as bases reguladoras para a prórroga das subvencións do Programa de axuda ao alugamento de vivendas e se procede á súa convocatoria para a anualidade de 2016.
a) Aplicación orzamentaria: 08.80.451B.480.5.
b) Crédito orzamentario: 3.200.000 €.
c) Persoas destinatarias: persoas que, tendo obtido unha subvención ao abeiro da Resolución do 7 de xaneiro de 2015 pola que se convocaron as subvencións do Programa de axuda ao alugamento de vivendas do Plan estatal 2013-2016 (Diario Oficial de Galicia núm. 11, do 19 de xaneiro), cumpran os requisitos establecidos no artigo 2 da Orde do 18 de xullo de 2016.
d) Finalidade: conceder as prórrogas das subvencións do Programa de axuda ao alugamento de vivendas do Plan estatal 2013-2016.
e) Persoas beneficiarias e importe da axuda concedida a cada unha delas, en euros:
Santiago de Compostela, 21 de abril de 2017